**Likumprojekta „Grozījumi likumā „Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ar Ministru kabineta 2017.gada 15.marta rīkojumu Nr.125 apstiprinātā Uzņēmējdarbības vides pilnveidošanas pasākumu plāna 3.5.2.pasākums.Ministru kabineta 2016.gada 5.janvāra protokollēmums (Protokols Nr.1, 35.§ 2.-5.punkts), kas paredz atbalstīt uzkrājuma principa ieviešanu Valsts ieņēmumu dienesta (turpmāk – VID) administrēto valsts budžeta ieņēmumu uzskaitē. Atbalstīt valsts budžeta ieņēmumu kontu skaita samazināšanu VID administrētajiem valsts budžeta ieņēmumiem. Atbalstīt jaunas paaudzes informācijas sistēmas “Maksājumu administrēšanas informācijas sistēma” (turpmāk – MAIS) izveidi. Atbalstīt un prioritārajā secībā virzīt VID projekta “Nodokļu informācijas pakalpojumu modernizācija” kārtas līdzfinansēšanai no darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”, ja projekta iesniegums atbildīs projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” ieviešanas nosacījumiem. Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 35.2.pasākums “Maksājumu uzskaitē ieviests uzkrājuma princips, vienotais konts un optimizēti darbības procesi, līdz 30.12.2018. tiks īstenoti 20% no plānotajiem projekta pasākumiem”.Ministru kabineta Ministru kabineta 2017. gada 28. marta rīkojuma Nr. 141 ( protokols Nr.15 1. §) “Par likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiku” pielikuma “Likumprojekta "Par vidēja termiņa budžeta ietvaru 2018., 2019. un 2020. gadam" un likumprojekta "Par valsts budžetu 2018. gadam" sagatavošanas grafiks” 15.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumu Nr.387 “Kārtība, kādā Valsts kase nodrošina maksājumu pakalpojumu sniegšanu” 4.punktā noteikts, ka Valsts kase atver kontu šo noteikumu 3.1.apakšpunktā minētajam mērķim (t.i., valsts budžeta ieņēmumu uzskaitei), pamatojoties uz valsts budžeta likumu kārtējam gadam un normatīvajiem aktiem par budžeta ieņēmumu klasifikāciju. Ņemot vērā minēto un izvērtējot situāciju ar nodokļu maksāšanas sistēmu, konstatēts, ka pašlaik nodokļu maksātājs (fiziskās un juridiskās personas) veic nodokļu iemaksu 49 nodokļu kontos (valsts budžeta ieņēmumu kontos Valsts kasē). Minētie kontu atvēršanas pamatprincipi ir izveidoti tā, lai valsts budžeta ieņēmumu izpildi pēc naudas plūsmas varētu noteikt sadalījumā pa ieņēmumu veidiem (nodokļu maksātājs nenorāda nodokļu maksājumā ieņēmumu veidu, to nosaka pēc konta, kurā iemaksa veikta), taču rezultātā sadrumstalotais valsts budžeta ieņēmumu kontu skaits izraisa problēmas gan nodokļu maksātājiem, gan nodokļus administrējošām institūcijām. Sarežģīts nodokļu nomaksas process rada administratīvo slogu un izmaksas nodokļu maksātājiem. Turklāt kļūdaini veikto maksājumu atgūšana arī nav vienkāršs process, jo ir saistīts ar normatīvajos aktos noteiktā procesa ievērošanu, proti, vispārējā kārtībā nodokļu maksātājam triju gadu laikā (ne vēlāk) pēc likumā noteiktā maksāšanas termiņa ir jāvēršas nodokļu administrācijā ar lūgumu veikt kļūdaini ieskaitītās summas atmaksu, nodokļu administrācijai pirms pieprasītās summas atmaksas jāpārbauda pieprasījuma pamatotība un citu parādu neesamība, kas prasa laiku. Turklāt maksājumam, kas par visu periodu nav samaksāts, rēķina nokavējuma naudu. Tajā pat laikā, šobrīd, nodokļu maksātājs patstāvīgi izvēlas, kurus nodokļus maksāt, ievērojot savas prioritātes, ja finanšu situācijas dēļ nav iespējams samaksāt visus nodokļu maksājumus pilnā apmērā. Savukārt katram nodoklim ir savs samaksas termiņš, kurš jāievēro grāmatvedim vai uzņēmuma vadītājam, lai nenokavētu maksājuma veikšanu.Lai atrisinātu minētās problēmas un samazinātu resursus nodokļu samaksai un administrēšanai, ir nepieciešams ieviest vienoto nodokļu kontu.Vienotā nodokļu konta risinājumam ir jābūt tādam, lai samazinātu administratīvo slogu nodokļu maksātājam (t.i., tiktu samazināts veicamo maksājumu skaits, izmaksas un maksājumu sagatavošanas laiks), tajā pašā laikā vienotā nodokļu konta risinājums nedrīkst palielināt slogu nodokļu maksājumu administrētājiem, kā arī ir jāsamazina kļūdaini veikto nodokļu maksājumu skaits un jānodrošina valstij iespēja noteikt/izvēlēties nodokļu prioritātes (t.i., kuri nodokļu aprēķini / nodokļu saistības sedzamas vispirms).Vienotā nodokļu konta risinājumu paredzēts ieviest VID administrētajiem nodokļiem, uzņēmējdarbības riska valsts nodevai, valsts nodevai par numerācijas lietošanas tiesībām, citiem valsts noteiktajiem maksājumiem, piemēram, patentmaksai, maksājumiem par valsts kapitāla izmantošanu, maksājumiem par Eiropas Savienības dalībvalstu un citu valstu nodokļu administrāciju iesniegtajiem pieprasījumiem par nodokļu parādu piedziņu, un ar tiem saistītiem maksājumiem (turpmāk – VID administrētie nodokļu maksājumi), izņemot nekustamā īpašuma nodokļa, transportlīdzekļa ekspluatācijas nodokļa, uzņēmumu vieglo transportlīdzekļu nodokļa maksājumiem, jo šo nodokļu ieņēmumu uzskaiti un administrēšanu nodrošina attiecīgi pašvaldības un VAS “Ceļu satiksmes drošības direkcija”. Attiecībā uz VID muitas iestāžu administrētajiem maksājumiem (ievedmuitas nodoklis, pievienotās vērtības nodoklis, izlaižot preces brīvam apgrozījumam, un akcīzes nodoklis (importējot)) vienotā nodokļu konta risinājumu piemēros ar brīdi, kad Centrālo muitas informācijas sistēmu integrēs MAIS, t.i., MAIS tiks nodrošināta arī VID muitas iestāžu administrēto maksājumu uzskaite. Vienotā nodokļu konta būtība, īpatnības un priekšrocībasVienotais nodokļu konts ir viens konts, kurā veic visu VID administrēto nodokļu iemaksu. Savukārt saņemto maksājumu attiecināšanu pa valsts budžeta ieņēmumu veidiem veiks, izmantojot *FIFO metodi*. 1) *FIFO metode* (pirmais iekšā – pirmais ārā) – vienotajā nodokļu kontā saņemtie maksājumi, izņemot Ministru kabineta noteiktos izņēmuma gadījumus, tiek novirzīti VID administrēto nodokļu maksājumu saistību segšanai to maksājuma termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija.*FIFO metode* nozīmē, ka nodokļu maksājumu, kuram pirmajam iestājies nodokļu deklarācijas iesniegšanas termiņš, paredzēts segt pirmo. VID administrēto nodokļu maksājumu saistības tiks sarindotas atbilstoši nodokļu deklarāciju iesniegšanas termiņam. VID administrēto nodokļu maksājumu saistības nav iespējams sarindot pēc nodokļu saistību maksāšanas termiņa, jo paredzēts vienādot VID administrēto nodokļu maksāšanas termiņus, paredzot, ka regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļi, uzņēmējdarbības riska valsts nodeva, valsts nodeva par numerācijas lietošanas tiesībām, budžetā ir samaksājama ne vēlāk kā līdz pārskata iesniegšanas mēneša 23.datumam. Tādējādi, vienādojot maksāšanas termiņu regulāri maksājamiem VID administrētiem nodokļiem, uzņēmējdarbības riska valsts nodevai un valsts nodevai par numerācijas lietošanas tiesībām, tiek radīta iespēja nodokļu maksātājam minētos maksājumus samaksāt vienotajā nodokļu kontā vienā vai vairākos maksājumos līdz vienotajam gala termiņam - pārskata iesniegšanas mēneša 23.datumam. Maksājumu attiecināšanu MAIS paredzēts veikt automātiski, līdz ar to vienotajā nodokļu kontā saņemto naudu paredzēts attiecināt pa valsts budžeta ieņēmumu veidiem automātiski, ņemot vērā *FIFO metodi*. Tāpat arī situācijās, kad kādā no valsts budžeta ieņēmumu veidiem izveidosies pārmaksa (pēc apstiprinātas deklarācijas, vai precizējot deklarāciju), MAIS automātiski paredzēts veikt pārmaksātās summas novirzīšanu uz nodokļu saistību izpildi saskaņā ar *FIFO metodi*.Vienotā nodokļu konta risinājuma apspriešanas laikā secināts, ka atsevišķām nodokļu un ar to saistīto maksājumu saistībām nevar piemērot *FIFO metodi* un ir jāparedz risinājums, kas ļauj šādas saistības segt tieši. Piemēram, zvērinātu tiesu izpildītāju iekasētie un budžetā pārskaitītie maksājumi par nodokļu saistībām, pievienotās vērtības nodokļa īpašā režīma vienas pieturas aģentūras minishēmu maksājumi, muitas iestāžu administrētie maksājumi u.c.Tādējādi normatīvajā regulējumā paredzēts, ka Ministru kabinets noteiks izņēmumus no vispārējā vienotā nodokļu konta principa un maksājumu attiecināšanas pa valsts budžeta ieņēmumu veidiem pēc *FIFO metodes*. Līdz ar to atsevišķu nodokļu un ar tiem saistīto maksājumu saistību izpildi būs iespējams nodrošināt (samaksājot) tieši – t.i., maksājuma dokumenta mērķa laukā norādīt konkrēto saistību identificējošu informāciju, un šādos gadījumos vienotajā nodokļu kontā saņemto maksājumu paredzēts attiecināt tieši uz maksājuma mērķī norādīto nodokli vai ar to saistīto maksājumu. Ministru kabinets noteiks izņēmuma gadījumus, kādos gadījumos *FIFO metode* nav piemērojama un saņemtais maksājums vienotajā nodokļu kontā attiecināms pret konkrētu saistību. 2) *vienotais maksāšanas termiņš*Lai samazinātu nodokļu maksātājiem ne tikai nodokļu kontu, bet arī pārskaitījumu veikšanas skaitu, ir nepieciešams vienādot nodokļu maksāšanas termiņus, t.i., noteikt vienu termiņu, līdz kuram veicami regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļu maksājumi. Viena samaksas termiņa noteikšana ļaus nodokļu maksātājam vairākus nodokļu maksājumus apvienot un samaksāt vienā maksājumā un ar vienu maksājumu ieskaitīt valsts budžeta kontā. Vienotais maksāšanas termiņš nav attiecināms uz nodokļu kontroles pasākumu rezultātā pieņemtajos lēmumos norādīto maksāšanas termiņu.Likumprojektam papildus sagatavotais Ministru kabineta protokollēmuma projekts paredz, lai mazinātu administratīvo slogu nodokļu maksātājiem un nodrošinātu iespēju vairākus nodokļu maksājumus, kā arī valsts nodevu par numerācijas lietošanas tiesībām vienotajā nodokļu kontā samaksāt vienā maksājumā, Finanšu ministrijai, Satiksmes ministrijai, Ekonomikas ministrijai, Labklājības ministrijai un Vides aizsardzības un reģionālās attīstības ministrijai izvērtēt kompetencē esošos normatīvos aktus un pārskatīt nodokļu deklarāciju iesniegšanas un nodokļu (t.sk. valsts nodevu par numerācijas lietošanas tiesībām) maksāšanas termiņus, un vienlaikus ar nākamajiem grozījumiem attiecīgajos normatīvajos aktos, bet ne vēlāk kā līdz 2018.gada 1.martam iesniegt Ministru kabinetā normatīvo aktu projektus, kas paredz, ka regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļi un valsts nodeva par numerācijas lietošanas tiesībām budžetā ir samaksājama ne vēlāk kā līdz pārskata iesniegšanas mēneša 23.datumam. Mēneša 23.datums ir vienotais regulāri maksājamo nodokļu un valsts nodevas par numerācijas lietošanas tiesībām gala termiņš. Tādējādi, vienādojot maksāšanas termiņu regulāri maksājamiem VID administrētiem nodokļiem, valsts nodevai par numerācijas lietošanas tiesībām, tiek radīta iespēja nodokļu maksātājam minētos maksājumus samaksāt vienotajā nodokļu kontā vienā vai vairākos maksājumos līdz vienotajam gala termiņam - pārskata iesniegšanas mēneša 23.datumam. Vienlaikus likumprojektam papildus sagatavotais Ministru kabineta protokollēmuma projekts paredz, lai mazinātu administratīvo slogu nodokļu maksātājiem un nodrošinātu iespēju arī uzņēmējdarbības riska valsts nodevu vienotajā nodokļu kontā samaksāt vienā maksājumā ar citiem nodokļu maksājumiem, Tieslietu ministrijai pārskatīt uzņēmējdarbības riska valsts nodevas maksāšanas termiņu un ne vēlāk kā līdz 2020.gada 1.septembrim iesniegt Ministru kabinetā noteikumu projektu, nosakot, ka uzņēmējdarbības riska valsts nodevu par pārskata mēnesi darba devējs samaksā ne vēlāk kā līdz nākamā mēneša 23.datumam.Vienotā nodokļu konta risinājums ļaus ietaupīt gan uz pārskaitījumu veikšanas izdevumiem, gan uz ar pārskaitījuma veikšanu saistītajām darbībām, t.sk. laiku maksājuma sagatavošanai. Vienlaikus nodokļu maksātājam arī netiek liegts nodokļu samaksu veikt vairākos maksājumos līdz noteiktajam termiņam, ja tas būs ērtāk no nodokļu maksātāja finanšu plūsmas organizācijas viedokļa.Attiecībā uz VID muitas iestāžu administrētajiem maksājumiem (ievedmuitas nodoklis, pievienotās vērtības nodoklis, izlaižot preces brīvam apgrozījumam, un akcīzes nodoklis (importējot) nodokļu maksāšanas termiņus vienādot nebūs iespējams, jo muitas deklarācijā aprēķinātajiem nodokļiem preču muitošanas brīdī jābūt vienlaicīgi samaksātiem un attiecinātiem uz konkrēto muitas deklarāciju (konkrēto darījumu). Padomes Regula (ES) 952/2013 ar ko izveido Savienības Muitas kodeksu 195.pants).Lai nodrošinātu, ka vienotajā nodokļu kontā saņemto maksājumu ir iespējams attiecināt pret VID administrēto nodokļu maksājumu saistībām, normatīvajos aktos ir jānosaka, ka nodokļu deklarācija ir iesniedzama pirms nodokļa maksāšanas, tādējādi ir uzskaitīta VID administrēto nodokļu maksājumu saistība un vienotajā nodokļu kontā saņemto maksājumu ir iespējams pret to attiecināt. Savukārt situācijā, kad nodokli maksā pirms nodokļu deklarācijas iesniegšanas, vienotajā nodokļu kontā var veidoties nodokļa pārmaksa un tā var tikt novirzīta citu nodokļu maksājumu saistību segšanai, ne tā nodokļa maksājuma saistību segšanai, attiecībā uz kuru normatīvais akts paredz nodokli maksāt pirms nodokļu deklarācijas. Tādējādi normatīvajos aktos ir jānosaka, ka nodokļu deklarācija ir iesniedzama pirms nodokļa maksāšanas un attiecībā uz šo likumprojektam papildus sagatavotais Ministru kabineta protokollēmums paredz līdz 2018.gada 1.martam iesniegt Ministru kabinetā normatīvo aktu projektus, kas paredz, ka, nodokļu deklarācijas iesniegšanas termiņš nosakāms ne mazāk kā trīs dienas pirms nodokļu maksāšanas vienotā gala termiņa iestāšanās. Ņemot vērā, ka nodokļa maksāšanas termiņš tiek vienādots regulāri maksājamiem VID administrētiem nodokļiem, uzņēmējdarbības riska valsts nodevai un valsts nodevai par numerācijas lietošanas tiesībām un tas tiek noteikts vienots - ne vēlāk kā līdz pārskata iesniegšanas mēneša 23.datumam, tad regulāri iesniedzamās nodokļu deklarācijas iesniegšanas termiņš nevar pārsniegt pārskata iesniegšanas mēneša 20.datumu.3) *vienotais saņemto maksājumu attiecināšanas pa valsts budžeta ieņēmumiem princips*Ņemot vērā šobrīd noteikto sistēmu un sadrumstaloto valsts budžeta ieņēmumu kontu skaitu, nodokļu maksātājam, ja nav iespējas samaksāt visus nodokļus, ir iespēja izvēlēties, kurus nodokļus samaksāt vispirms un kurus vēlāk. Nodokļu maksātāji mēdz izmantot esošo sistēmu un veikt, piemēram, akcīzes nodokļa vai muitas iestāžu administrēto nodokļu maksājumus primāri, jo parādi šajos nodokļos var radīt sekas, piemēram, licences anulēšanu, ierobežotas iespējas veikt muitas procedūras. Savukārt attiecībā uz pārējo nodokļu saistību segšanu, ja nodokļu maksātājam ir grūtības veikt visu nodokļu nomaksu, minētās sekas neiestājas, tādējādi kopējā nodokļu nomaksas disciplīna ir sliktāka. Ņemot vērā, ka nodokļi rada nodokļu maksātāja saistības pret valsti, valsts pilnā mērā var prasīt visu saistību izpildi un veikt nodokļu ieņēmumu sadali pa budžeta ieņēmumu veidiem atbilstoši valsts prioritātēm. Vienotā saņemto maksājumu attiecināšanas pa valsts budžeta ieņēmumiem principa ieviešana palielinās nodokļu maksātāju disciplīnu, jo nodokļu maksātājam vairs nebūs iespēja pašam izvēlēties pieeju/secību nodokļu nomaksai situācijā, kad nav iespējams veikt visu nodokļu nomaksu, vai pašam noteikt prioritātes finanšu plūsmas novirzīšanai.4) *parādu struktūra* – valstī veidosies jaunāka parādu struktūra, jo, pateicoties *FIFO metodei*, neveidosies nodokļu veidi, kuriem uzkrājušies seni parādi.Vienotā nodokļu konta risinājuma izstrādes laikā sadarbībā ar Rīgas Tehniskās universitātes zinātniekiem un SIA Ernst & Young Baltic veikts izvērtējums, kā mainītos valsts budžeta ieņēmumu struktūra pa nodokļiem, ja 2015.gadā iemaksāto summu sadale notiktu pēc klasiskās *FIFO metodes* un secināts, ka iedzīvotāju ienākuma nodoklis nesamazinātos, bet valsts sociālās apdrošināšanas obligātās iemaksas (turpmāk – VSAOI) samazinātos par 0,377%.Izvērtētas arī *FIFO metodes* variācijas, kurās kā pilnīga prioritāte pret citu nodokļu saistībām ir noteiktas VSAOI, VSAOI noteikta kā prioritāte, ja vienā dienā vairākiem nodokļu maksājumiem iestājas maksāšanas termiņš, kā arī izvērtēta *FIFO metodes* variācija, ņemot vērā Igaunijas *FIFO metodi* – nodokļu saistības, kurām vienā dienā iestājas maksāšanas termiņš, sedz atbilstoši likumā noteiktai secībai.*FIFO metodes*, kad VSAOI vienmēr ir prioritārs pret pārējām saistībām, rezultāti atspoguļo, ka šādā situācijā būtiski samazinās citu nodokļu ieņēmumi, līdz ar to ietekme uz citiem valsts budžeta ieņēmumiem ir vislielākā.Minētā izvērtējuma rezultāti atspoguļo, ja maksājumu attiecināšanā pa budžeta ieņēmumu veidiem VSAOI tiktu noteikta kā prioritāte, ievērojami samazinās citu nodokļu veidu ieņēmumi, piemēram, PVN par 0.758%, UIN par 0.281%, IIN par 0.767%. Tādējādi *FIFO metodes*, kad VSAOI vienmēr ir prioritārs pret pārējām saistībām, rezultāti atspoguļo, ka šādā situācijā būtiski samazinās citu nodokļu ieņēmumi, līdz ar to ietekme uz citiem valsts budžeta ieņēmumiem ir vislielākā, t.i.,- samazinās iekasētais neprioritāro nodokļu veidu ieņēmumu apjoms;- pastāv risks, ka ilgtermiņā ievērojami palielinās kopējais aprēķinātais nokavējuma naudu apjoms par neprioritāro nodokļu veidu saistību kavētu apmaksu un tas nelabvēlīgi ietekmēs nodokļu maksātājus.Turklāt nosakot, ka kāds nodoklis ir prioritārs pret pārējiem nodokļiem, radīs situāciju, ka ieņēmumi pārējos nodokļos, kas nav prioritāri, tiks ieskaitīti tikai tad, kad prioritāri noteiktās saistības būs segtas **pilnībā**. Šādā gadījumā var veidoties situācija, ka nodokļu maksātājam uzkrāsies nodokļu parādi citos nodokļu veidos, tiks rēķinātas nokavējuma naudas un nebūs iespējams veikt saimniecisko darbību, jo, piemēram, netiks pagarināta speciālā atļauja (licence) komercdarbības veikšanai akcīzes preču aprites jomā, jo nodokļu maksātājam veidosies akcīzes nodokļa parādi. Vienlaikus nosakot, ka kāds nodoklis ir prioritārs pret pārējiem nodokļiem, tiks radīta situācija, ka nodokļu maksātājam veidosies senāki parādi neprioritārajos nodokļu veidos un arī nodokļu piedziņas darbības pret šiem nodokļu maksātājiem būs aktīvākas, jo piedziņas darbības tiek veiktas, ievērojot normatīvajos aktos noteiktos termiņus un to ietekmē arī parādu veidošanās laiks. Turklāt attiecībā uz jaunākiem nodokļu parādiem nodokļu maksātājam normatīvie akti piedāvā dažādus risinājumus saistību labprātīgai nomaksai, savukārt tādi rīki nepastāv un nav piemērojami seniem nodokļu parādiem.Izvēloties risinājumu, kad nodokļu saistības tiek segtas pēc to izveidošanās datuma un nenosakot prioritātes *(klasiskā FIFO metode),* tas ir svarīgs tieši situācijās, kad nodokļu maksātāji nespēj visas savas saistības segt savlaicīgi un pilnā apmērā, un šādā situācijā *klasiskā FIFO metode* ir labvēlīgāka nodokļu maksātājam un rada iespēju savas saistības nokārtot īsākā laikā, izmantojot normatīvajos aktos paredzētos rīkus saistību labprātīgai nomaksai.Vienlaikus situācijā, kad nodokļu maksātājam, ņemot vērā VSAOI prioritāti, veidosies parāds akcīzes nodoklī un tiks zaudēta speciālā atļauja (licence) komercdarbības veikšanai akcīzes preču aprites jomā (t.i., zaudēta iespēja veikt saimniecisko darbību), tas var izvēlēties daļu sava biznesa pārnest “pelēkajā zonā” un neuzrādīt darbiniekiem aprēķinātās algas pilnā apmērā, bet daļu izmaksāt “aploksnē”. Līdz ar to viena nodokļa noteikšana kā prioritāte attiecībā pret citu nodokļu saistībām nevar tikt atbalstīta.Saistībā ar sociālo pakalpojumu nodrošināšanu darba ņēmējiem norādām, ka faktisko VSAOI princips ir ieviests tikai ilgtermiņa sociālajiem pakalpojumiem - pensiju apdrošināšanā, kas dod iespēju personai savlaicīgi sekot līdzi VSAOI nomaksai tāpat kā līdz šim. Turklāt arī līdz šim personai bija jāseko līdzi VSAOI nomaksai, jo tas, ka darba devējs ieturēja VSAOI no darba ņēmēja, nebūt nenozīmēja, ka VSAOI tika iemaksāts arī budžetā un netika izmantos citu nodokļu saistību segšanai, to apliecina arī nodokļu parādi VSAOI – ievērojot VID sagatavoto informāciju “Ziņas par nodokļu parādu struktūru uz 2017.gada 1.augustu”, saskaņā ar normatīvajiem aktiem piedzenamo VSAOI parāds sastāda 118 285 260 *euro*. [[1]](#footnote-1)Savukārt, ja netiek noteikta ieņēmumu attiecināšanas secība visām saistībām, kuru izpildes termiņš iestājas vienas dienas ietvaros, saistības, izņemot par prioritāti noteiktās, sedz maksājumu operāciju secībā (gadījuma faktors).Ņemot vērā minēto izvērtējumu, secināms, ka maksājumi, kurus ieskaita vienotajā nodokļu kontā, pa valsts budžeta ieņēmumu veidiem attiecināmi, izmantojot klasisko *FIFO metodi* (vienotajā nodokļu kontā saņemtie maksājumi, izņemot Ministru kabineta noteiktos gadījumus, tiek novirzīti VID administrēto nodokļu maksājumu saistību segšanai to maksājuma termiņa iestāšanās dienā atbilstoši nodokļu deklarācijas iesniegšanas termiņam vai atbilstoši maksājuma termiņam, ja valsts budžeta maksājums noteikts ar citu dokumentu, kas nav nodokļu deklarācija). Savukārt Ministru kabinetam jānosaka kārtība, kādā secībā paredzēts segt nodokļu saistības, kurām saistību izpildes termiņš un nodokļu deklarācijas iesniegšanas termiņš iestājas vienā dienā. Izvērtējot *FIFO metodes* variāciju ietekmi, secināts, ja ir vairākas saistības ar vienādu maksāšanas termiņu (mēneša ietvaros), tad nosakot kārtību, kādā paredzēts segt nodokļu saistības, kurām saistību izpildes termiņš iestājas vienā dienā, kā prioritāte ir nosakāma VSAOI segšana (Igaunijasvienotā nodokļu konta modelis).Šobrīd gadskārtējā valsts budžeta likumā tiek paredzēts, ka pašvaldībām iedzīvotāju ienākuma nodokļa neizpilde par iepriekšējo mēnesi tiek kompensēta, ja tiek konstatēta iedzīvotāju ienākuma nodokļa ieņēmumu neizpilde (no gada sākuma) salīdzinājumā ar prognozēto atbilstoši noteiktajam procentuālajam sadalījumam (viena trešā daļa no ceturkšņa prognozes). Ja pašvaldībām tiek izmaksāta kompensācija, bet turpmākajā periodā prognoze tiek pārpildīta, Finanšu ministrijai ir tiesības no pārpildes ieturēt izmaksāto kompensāciju un pārskaitīt to valsts budžetā.Ņemot vērā likumprojektā paredzēto, ka tiek ieviests vienotais nodokļu konts, kā arī plānotas izmaiņas iedzīvotāju ienākumu nodokļa maksāšanas kārtībā, Finanšu ministrija, sagatavojot likumprojektu “Par valsts budžetu 2021. gadam”, paredzēs kompensācijas mehānismu pašvaldībām iedzīvotāju ienākumu nodokļa ieņēmumu neizpildes gadījumā vienu reizi nedēļā mēneša ietvaros (no gada sākuma), lai vienotā nodokļu konta ieviešanas gadā, pārejas periodā no 2021.gada 1.janvāra līdz 2021.gada 31.martam, nodrošinātu vienmērīgu iedzīvotāju ienākuma nodokļa ieņēmumu plūsmu pašvaldību budžetos.Vienotā nodokļu konta risinājuma izstrādes laikā, konstatētas problēmas saistībā ar vienotā nodokļu konta risinājuma ieviešanas tehnisko pusi, jo pašlaik VID muitas iestāžu administrētos maksājumus uzskaita VID Centrālajā muitas informācijas sistēmā. Attiecībā uz muitas nodokli un VID muitas iestāžu administrētajiem maksājumiem “vienotā nodokļu konta” risinājumu paredzēts piemērot ar brīdi, kad MAIS integrēs Centrālo muitas informācijas sistēmu un MAIS nodrošinās arī VID muitas iestāžu administrēto maksājumu uzskaiti.Ar vienotā nodokļu konta ieviešanu nav paredzēts mainīt normatīvajos noteikto kārtību attiecībā uz to, kā VSAOI tiek ieskaitītas speciālo budžetu kontos. Vienlaikus ar vienotā nodokļa konta ieviešanu nav paredzēts mainīt dabas resursa nodokļa sadali starp valsts pamatbudžetu un pašvaldību budžetu, minēto procesu tāpat kā līdz šim, ievērojot normatīvos aktus, veiks VID, nodrošinot arī informācijas sagatavošanu par dabas resursu nodokļa ieņēmumiem. Likumprojektā ir noteikta vienotā nodokļu konta definīcija, kā arī, lai nodrošinātu, ka regulējums ir skaidrs, likumprojektā ir uzskaitīti tie nodokļi, nodevas, citi valsts noteiktie maksājumi, kurus administrē VID un kas iemaksājami vienotajā nodokļu kontā.Tāpat likumprojekts paredz precizēt regulējumu attiecībā uz to, kad valsts budžeta maksājums uzskatāms par saņemtu valsts budžetā, nosakot, ka valsts budžeta maksājumu atzīst par saņemtu valsts budžetā atbilstoši normatīvajiem aktiem, kas nosaka kārtību, kā veicami maksājumi valsts budžetā un tie atzīstami par saņemtiem. Likumprojekts paredz deleģējumu Ministru kabinetam noteikt:- izņēmuma gadījumus no likumprojektā noteiktās vispārējās kārtības, kādā vienotajā nodokļu kontā saņemtie maksājumi tiek novirzīti nodokļu maksājumu saistību segšanai;- kārtību, kādā VID administrē nodokļu maksātāja vienotajā nodokļu kontā ieskaitītos maksājumus, kārtību, kādā tos novirza konkrēta nodokļa, nodevas, citu valsts noteikto maksājumu vai ar tiem saistīto maksājumu saistību segšanai, un vienotajā nodokļu kontā saņemto maksājumu ieskaitīšanas kārtību;- noteikt kārtību, kādā saskaņā ar nodokļu likumiem tiek ieskaitīti budžetā kārtējie nodokļu maksājumi un nokavētie nodokļu maksājumi, kas nav maksājami vienotajā nodokļu kontā.Likumprojekts stājas spēkā 2018.gada 1.janvārī, paredzot pārejas posmu vienotā nodokļu konta ieviešanai ar 2021.gada 1.janvāri.Likumprojekts paredz ieviest vienoto nodokļu kontu ar 2021.gada 1.janvāri, t.i., ar 2021.gada 1.janvāri VID administrētos nodokļu maksājumus būs iespējams veikt vienotajā nodokļu kontā. Ņemot vērā minēto, VID savlaicīgi jāveic sagatavošanās darbi, tai skaitā jānodrošina informācijas sistēmas atbalsts vienotā nodokļu konta ieviešanai (t.i., jānodrošina maksājumu administrēšanas informācijas sistēmas (turpmāk – MAIS) izstrāde), jo esošajā VID informācijas sistēmā vienotā nodokļu konta risinājumu nav iespējams ieviest. Ņemot vērā minēto, normatīvajos aktos jānosaka, ka nodokļu maksātājs veic VID administrēto nodokļu maksājumu iemaksu vienotajā nodokļu kontā, kā arī jānosaka kārtība, kādā saņemtie maksājumi tiek novirzīti nodokļu saistību segšanai. Normatīvais regulējums ir pamats MAIS prasību detalizēšanai un tikai pēc normatīvā regulējuma izstrādes iespējams uzsākt MAIS izstrādi, savukārt MAIS ir jābūt izstrādātai un ieviestai līdz 2020.gada 31.decembrim, lai no 2021.gada 1.janvāra nodokļu maksātājam būtu iespējams VID administrētos nodokļu maksājumus maksāt vienotajā nodokļu kontā.Ņemot vērā ievērojamās izmaiņas, lai nodrošinātu, ka MAIS tiek izstrādāta plānotajos termiņos, t.i., līdz 2020.gada 31.decembrim, MAIS izstrāde ir jāuzsāk ne vēlāk kā 2018.gada 1.jūnijā. Ņemot vērā minēto, regulējums likumprojektā tiek virzīts apstiprināšanai 2017.gadā - valsts budžeta 2018.gadam likumprojektu paketē, lai savlaicīgi noteiktu vienotā nodokļu konta regulējumu un būtu iespējams uzsākt MAIS izstrādi. |
| 3. | Projekta izstrādē iesaistītās institūcijas | Finanšu ministrija, VID, Valsts kase. |
| 4. | Cita informācija | 2014.gada 31.jūlijā Finanšu ministrija ar mērķi vienoties par risinājumu VID administrēto valsts budžeta ieņēmumu kontu skaita samazināšanai izveidoja Darba grupu, kuras sastāvā iekļauti Finanšu ministrijas, VID un Valsts kases pārstāvji. Vienotā nodokļu konta ieviešana likumprojektā “Grozījumi likumā “Par nodokļiem un nodevām” piedāvātajā variantā ir konceptuāli atbalstīta minētajā Darba grupā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji (juridiskās un fiziskās personas).  |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam ir pozitīva ietekme uz tautsaimniecību. Ieviešot praksē ar likumprojektu paredzēto kārtību, paredzams, ka samazināsies administratīvais slogs nodokļu nomaksā. Turpmāk nodokļu maksātāji likumprojektā noteiktos VID administrētos nodokļu maksājumus varēs maksāt vienā nodokļu kontā. |
| 3. | Administratīvo izmaksu monetārs novērtējums  | Administratīvo izmaksu monetāru aprēķinu nav iespējams veikt.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
|

|  |
| --- |
|  |
|

|  |  |  |
| --- | --- | --- |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets |  |  | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  | 0 | 0 | 0 |
| 2.3. pašvaldību budžets |  |  | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | **0** | **0** |
| 3.2. speciālais budžets |   |  | 0 | 0 | 0 |
| 3.3. pašvaldību budžets |   | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 7. Cita informācija | MAIS izstrādei ir nepieciešami finanšu resursi, kurus plānots piesaistīt ERAF projekta ietvaros. Ņemot vērā minēto, VID ir izstrādājis projektu “Nodokļu informācijas pakalpojumu modernizācija” (turpmāk – Projekts), lai ieviestu Uzkrājuma principu un vienoto nodokļu kontu. Projekta realizācija notiks trīs kārtās ar kopējām plānotajām izmaksām 16 995 620,00 EUR. Pagaidām vēl nav piešķirts pilns ES fondu finansējums VID informācijas sistēmu modernizācijai Projekta ietvaros, t.sk. uzkrāšanas principa un vienotā nodokļu konta ieviešanai. Pašlaik ir uzsākta ERAF līdzfinansētā Projekta 1.kārtas realizācija ar kopējo finansējumu 4 500 000 EUR.Vienotā nodokļu konta ieviešana tiks īstenota projekta 2.un 3.kārtā.

|  |  |  |  |  |  |  |
| --- | --- | --- | --- | --- | --- | --- |
| Projekts | **2017** | **2018** | **2019\*** | **2020\*\*** | **2021** | **Kopā pa kārtām, EUR** |
| 1.kārta, t.sk: | 480 019 | 1 227 980 | 2 792 001 |   | 0 | 4 500 000 |
| Valsts budžets (15%) | 72 003 | 184 197 | 418 800 |  |  | 675 000 |
| ERAF (85%) | 408 016 | 1 043 783 | 2 373 201 |  |  | 3 825 000 |
| 2.kārta | 0 | 820 000 | 3 928 850 | 3 006 770 | 0 | 7 755 620 |
| 3.kārta | 0 | 0 | 820 000 | 1 230 000 | 2 690 000 | 4 740 000 |
| **Kopā pa gadiem, EUR** | 480 019 | 2 047 980 | 7 540 851 | 4 236 770 | **2 690 000** |  |
| **Kopā, EUR** | **16 995 620** |

Pēc projekta pabeigšanas sistēmas uzturēšanai papildus nepieciešamais finansējums, kas tiks pieprasīts normatīvajos aktos noteiktajā kārtībā.

|  |  |  |  |
| --- | --- | --- | --- |
| Uzturēšana | 2021.gadā | 2022.gadā | 2023.gadā un turpmāk |
| Papildus nepieciešams, EUR | 561 770 | 749 570 | 749 570 |

 |

 |

 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Likumprojekts paredz līdz 2018.gada 1.maijam izdot Ministru kabineta noteikumus, kuros:- noteikti izņēmuma gadījumi no likumprojektā noteiktās vispārējās kārtības, kādā vienotajā nodokļu kontā saņemtie maksājumi tiek novirzīti nodokļu maksājumu saistību segšanai;- noteikta kārtība, kādā VID administrē nodokļu maksātāja vienotajā nodokļu kontā ieskaitītos maksājumus, un kārtība, kādā tos novirza konkrēta nodokļa, nodevas, citu valsts noteikto maksājumu vai ar tiem saistīto maksājumu saistību segšanai, un vienotajā nodokļu kontā saņemto maksājumu ieskaitīšanas kārtība;- noteikta kārtība, kādā saskaņā ar nodokļu likumiem tiek ieskaitīti budžetā kārtējie nodokļu maksājumi un nokavētie nodokļu maksājumi, kas nav maksājami vienotajā nodokļu kontā.Vienlaikus papildu likumprojektam ir sagatavots Ministru kabineta protokollēmuma projekts, kas paredz, veikt grozījumus normatīvajos aktos, kas nosaka nodokļu deklarāciju iesniegšanas termiņus un nodokļu, uzņēmējdarbības riska valsts nodevas un valsts nodevas par numerācijas lietošanas tiesībām maksāšanas termiņus, lai vienādotu maksāšanas termiņus un noteiktu, ka nodokļu deklarācija iesniedzama pirms vienotā nodokļu maksāšanas gala termiņa. |
| 2. | Atbildīgā institūcija | Finanšu ministrija ir atbildīga par Ministru kabineta noteikumu izstrādi.Finanšu ministrija, Satiksmes ministrija, Ekonomikas ministrija, Labklājības ministrija, Tieslietu ministrija un Vides aizsardzības un reģionālās attīstības ministrija ir atbildīga par grozījumu izstrādi normatīvajos aktos, kas nosaka nodokļu deklarāciju iesniegšanas termiņus un nodokļu, uzņēmējdarbības riska valsts nodevas un valsts nodevas par numerācijas lietošanas tiesībām maksāšanas termiņus, lai vienādotu maksāšanas termiņus un noteiktu, ka nodokļu deklarācija iesniedzama pirms vienotā nodokļu maksāšanas gala termiņa. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un komunikācijas aktivitātes |
|

|  |  |  |
| --- | --- | --- |
|  1. |  Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ir ievietota Finanšu ministrijas mājas lapā, publicējot informāciju par likumprojekta izstrādi. |
|  2. |  Sabiedrības līdzdalība projekta izstrādē | Projekta izstrādē notikušas konsultācijas ar Valsts kasi, VID. |
|  3. |  Sabiedrības līdzdalības rezultāti | Atbilstoši Valsts sekretāru sanāksmes 2017.gada 17.augusta sanāksmes protokola (prot.Nr.32 7.§ VSS-870) 1. un 2.punktam Finanšu ministrijai Likumprojekts, anotācija un protokollēmuma projekts jāsaskaņo ar šādām nevalstiskā sektora institūcijām: Latvijas Pašvaldību savienību, Latvijas Brīvo arodbiedrību savienību un Latvijas Darba devēju konfederāciju, kā arī ar Latvijas Tirdzniecības un rūpniecības kameru.Likumprojekta saskaņošanas laikā nav panākta vienošanās par Latvijas Pašvaldību savienības, Latvijas Brīvo arodbiedrību savienības, Latvijas Darba devēju konfederācijas un Latvijas Lielo pilsētu asociācijas izteiktajiem iebildumiem. Vienošanās nav panākta attiecībā par VSAOI noteikšanu kā prioritāri ieskaitāmo nodokli vienotajā nodokļu kontā. Detalizēta informācija par sniegtajiem iebildumiem apkopota izziņā par atzinumos sniegtajiem iebildumiem.Likumprojekts ir komplicēts un skar visu šobrīd esošo nodokļu maksāšanas un administrēšanas sistēmu, taču projekta izstrādes procesā ir ticis panākts kompromiss par vairākiem problēmjautājumiem. Kopumā Likumprojekta izstrādē iesaistītie pārstāvji atbalstīja projekta virzību.  |
|  4. |  Cita informācija | Nav. |

 |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VID, Valsts kase  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 6. | Cita informācija | Nav. |

Finanšu ministra vietā -

Ministru prezidents M.Kučinskis

K.Voiniča 67095567,

Kristine.Voinica@fm.gov.lv

M.Valdmane, 67095524

Marika.Valdmane@fm.gov.lv

1. https://www.vid.gov.lv/sites/default/files/paradu\_struktura\_01\_08\_2017.pdf [↑](#footnote-ref-1)